
Ministru kabineta sēdes protokollēmums

Informatīvais ziņojums " Par Eiropas Savienības kohēzijas politikas programmas 2021. – 2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.4.pasākuma “Profesionāla un mūsdienīga sociālā darba attīstība” īstenošanu"

· 1. Pieņemt zināšanai iesniegto informatīvo ziņojumu.
· 2. Atbalstīt informatīvajā ziņojumā aprakstītā Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.4.pasākuma “Profesionāla un mūsdienīga sociālā darba attīstība” (turpmāk – pasākums) īstenošanas ātrāku uzsākšanu.
· 3. Pieņemt zināšanai, ka Labklājības ministrija kā plānotais finansējuma saņēmējs uzsāk informatīvajā ziņojumā paredzēto atbalstāmo darbību īstenošanu, sākot ar 2022. gada 1. septembri pirms projekta iesnieguma apstiprināšanas, ievērojot Eiropas Savienības un Latvijas Republikas tiesību aktos, tai skaitā publisko iepirkumu regulējošajos tiesību aktos noteiktos un informatīvajā ziņojumā ietvertos pasākuma īstenošanas nosacījumus.
· 4. Noteikt, ka pirms projekta iesnieguma apstiprināšanas pasākumā atbalstāmo darbību ietvaros radušās izmaksas var uzskatīt par attiecināmām finansēšanai no Eiropas Sociālā fonda Plus (turpmāk – ESF+) un valsts budžeta līdzfinansējuma, ja tās atbilst informatīvajā ziņojumā ietvertajām izmaksu pozīcijām un tās ir radušās ne agrāk par 2022. gada 1. septembri.
· 5. Noteikt, ka Labklājības ministrijai līdz projekta iesnieguma apstiprināšanai un pēc projekta iesnieguma apstiprināšanas kopējās attiecināmās izmaksas indikatīvi ir paredzētas 12 470 000 euro apmērā, tai skaitā ESF+ finansējums – 10 599 500 euro un valsts budžeta finansējums – 1 870 500 euro. Kopējo attiecināmo izmaksu indikatīvais sadalījums pa gadiem ir šāds:
· 5.1. 2022. gadā – 85 915 euro, tai skaitā ESF+ finansējums – 73 028 euro un valsts budžeta finansējums – 12 887  euro;
· 5.2. 2023. gadā – 1 799 377 euro, tai skaitā ESF+ finansējums – 1 529 470 euro un valsts budžeta finansējums – 269 907  euro;
· 5.3. 2024. gadā – 2 628 605 euro, tai skaitā ESF+ finansējums – 2 234 314  euro un valsts budžeta finansējums – 394 291 euro;
· 5.4. 2025. gadā – 2 595 840 euro, tai skaitā ESF+ finansējums – 2 206 464 euro un valsts budžeta finansējums – 389 376  euro;
· 5.5. 2026. gadā – 2 417 257 euro, tai skaitā ESF+ finansējums – 2 054 669 euro un valsts budžeta finansējums – 362 588  euro;
· 5.6. 2027. gadā – 2 306 358 euro, tai skaitā ESF+ finansējums – 1 960 404  euro un valsts budžeta finansējums – 345 954  euro;
· 5.7. 2028. gadā – 636 648  euro, tai skaitā ESF+ finansējums – 541 151 euro un valsts budžeta finansējums – 95 497  euro.
· 6. Noteikt, ka 2022. gadā pasākuma īstenošanai nepieciešamo finansējumu indikatīvi 85 915 euro apmērā pirms projekta iesnieguma apstiprināšanas sadarbības iestādē Labklājības ministrija normatīvajos aktos noteiktā kārtībā, kādā veic gadskārtējā valsts budžeta likumā noteiktās apropriācijas izmaiņas, lūgs, pamatojoties uz Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 24.2. apakšpunktu, pārdalīt no budžeta  resora „74. Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai””.
· 7. Uzdot Labklājības ministrijai kā plānotajam finansējuma saņēmējam piesaistīt pasākuma īstenošanai nepieciešamo plānotā projekta īstenošanas un vadības personālu, kā arī plānotā projekta īstenošanai nepieciešamos pakalpojuma sniedzējus, ievērojot informatīvajā ziņojumā noteiktās pieļaujamās attiecināmās izmaksas un to ierobežojumus.
· 8. Labklājības ministrijai nekavējoties informēt Ministru kabinetu gadījumā, ja izmaksas, kas veiktas pirms projekta iesnieguma apstiprināšanas, varētu netikt vai netiek attiecinātas no ESF+, sagatavojot attiecīgu informatīvo ziņojumu, kurā norādīts detalizēts apraksts par radušos situāciju un neatbilstības rašanās cēloņiem un finansiālo ietekmi, un sniegts apraksts par turpmāko iespējamo risinājumu, lai turpinātu attiecīgā plānotā projekta īstenošanu. Plānotā projekta turpmāka īstenošana vai tā pārtraukšana notiek, ievērojot Ministru kabineta lemto.
· 9. Labklājības ministrijai pēc Finanšu ministrijas pieprasījuma sniegt informāciju par pasākuma īstenošanu.
· 10. Labklājības ministrijai pēc Eiropas Savienības fondu 2021.—2027. gada plānošanas perioda vadības likumam pakārtoto horizontālo Ministru kabineta noteikumu spēkā stāšanās sagatavot un iesniegt izskatīšanai Ministru kabinetā noteikumu projektu par pasākuma īstenošanu.

